# PÓTPÁLYÁZATI FELHÍVÁS

**Pannónia Ösztöndíjprogram Hallgatói Tanulmányi Mobilitás 2025/26-os tanévre**

A Színház- és Filmművészeti Egyetem (SZFE) pályázatot hirdet a [Pannónia Program](https://pannoniaosztondij.hu/) - Hallgatói

Tanulmányi Mobilitási Ösztöndíjra hallgatói mobilitás keretében megvalósuló támogatás elnyerésére a 2025/26-os tanév tavaszi féléveire.

# Általános tudnivalók

A Pannónia Ösztöndíjprogram a Kulturális és Innovációs Minisztérium által létrehozott felsőoktatási ösztöndíjprogram, melynek lebonyolítását a Tempus Közalapítvány koordinálja.

A **hosszú távú tanulmányi** célú mobilitás olyan intézményközi megállapodáson alapú, kreditszerzési céllal megvalósított mobilitás, melynek időtartama **minimum 2, maximum 12 hónap**.

Célja, hogy lehetővé tegye oktatási, nyelvi és kulturális tapasztalatok megszerzését egy másik programország felsőoktatási intézményében egy vagy maximum két szemeszter alatt.

A tanulmányi célú mobilitásnak elő kell segítenie a hallgató tanulmányi előmenetelét és személyes képességeinek fejlesztését. A Pannónia Ösztöndíjprogram keretében egyetemek, felsőoktatási intézmények közötti megállapodás alapján valósul meg.

Tájékoztatásul, a fogadó-országok függvényében a havi ösztöndíjak a következőképpen alakulnak:

|  |  |
| --- | --- |
| **Fogadó ország** |  |
| Ausztria, Belgium, Dánia, Finnország, Franciaország, Hollandia, Írország, Izland, Liechtenstein, Luxemburg, Németország, Norvégia, Svédország, Svájc, Egyesült Királyság, Egyesült Államok, Kanada, Ausztrália, Új- Zéland, Hongkong, Japán, Dél-Korea, Makaó, Szingapúr, Tajvan. | 400 000 Ft/hó |
| Bosznia-Hercegovina, Koszovó, Montenegró, Bulgária, Csehország, Észtország, Görögország, Spanyolország, Horvátország, Olaszország, Ciprus, Lettország, Litvánia, Málta, Lengyelország, Portugália, Románia, Szlovénia, Szlovákia, Észak-Macedónia, Szerbia, Örményország,  Georgia, Moldova, Szíria, Banglades, Bhután, Kambodzsa, Kína, Laosz, Maldív-szigetek, Mianmar, Nepál, Pakisztán, Srí Lanka, Afganisztán, Kirgizisztán, Tádzsikisztán, Türkmenisztán, Üzbegisztán, Irak, Jemen. | 375 000 Ft/hó |
| Albánia, Azerbajdzsán, Bahrein, Brunei, Egyesült Arab  Emírségek, Fülöp-szigetek, India, Indonézia, Irán, Jordánia, Katar, Kazahsztán, Libanon, Mongólia, Malajzia, Omán, Szaúd-Arábia, Thaiföld, Törökország, Vietnám, Kolumbia, Mexikó, Algéria, Angola, Dél-Afrika, Egyiptom, Líbia, Marokkó, Namíbia, Nigéria, Tunézia. | 350 000 Ft/hó |

# Külföldi partnerintézmények a 2025/26-os tanévben

A 2025/26-os tanév **tavaszi félévre**, részképzésre pályázni az SZFE partneregyetemeire lehetséges, amelyek listáját ennek a pályázati felhívásnak a mellékleteként, illetve az SZFE honlapján találják: https://szfe.hu/pannonia-osztondijprogram/

A partnerintézmény kiválasztása a hallgató feladata, figyelembe véve, hogy az adott egyetemen az itthoni programjához kapcsolódó megfelelő képzésben részesülhet.

A tanulmányokról, illetve a partnerintézmények oktatási nyelvéről


* + partnerintézményi listán szereplő adatokból
  + az **egyes intézmények honlapján** – ajánlott előzetesen tájékozódni

A pályázatok benyújtása után a Pannónia intézményi koordinátor végzi a hallgatók nominálását a partnerintézmény felé.

# Ki pályázhat?

Pályázhat, aki az alábbi feltételeknek megfelel:

* A hallgató a pályázat beadásának időpontjában fokozatszerzésre irányuló tanulmányokat folytat az SZFE BA, MA, osztatlan vagy doktori képzésében (passzív státuszú is lehet).
* Az ösztöndíj ideje alatt az SZFE beiratkozott nappali tagozatos (aktív) hallgatója.
* **Az ösztöndíj megkezdésekor 1 lezárt tanulmányi félévvel** rendelkezik.



* Aki a **fogadó egyetem által meghatározott nyelvi követelményeknek** megfelel

**Nem pályázhat, aki**:

* Az adott képzési szintjén már igénybe vett 12 hónapnyi mobilitást (akkor is, ha önköltséggel)
* Az BA harmadéves hallgató, aki mesterképzésen szeretné folytatni tanulmányait nem pályázhat a következő tanévre, mert nem biztos, hogy felvételt nyer a mesterképzésre.

# 5. Hogyan lehet pályázni?

Pályázat benyújtási határideje: **2025. október 17.** az alábbi űrlap kitöltésével.

Javasoljuk, hogy tanulmányozza partnerintézményeink listáját, érdeklődjön osztályvezető tanáránál, melyik iskolába érdemes pályáznia, illetve készítse elő pályázati dokumentumait.

# A pályázás menete:

Töltse ki a Pannónia - Tanulmányi Mobilitás 2025\_26 űrlapot itt:

<https://forms.office.com/e/zcDShJ0q3H>

az űrlap kitöltéséhez használja az [**x.y@hallgato.szfe.hu**](mailto:x.y@hallgato.szfe.hu)e-mail címét!

Az űrlaphoz feltöltendő pályázati dokumentumok:

* osztályvezető tanári engedély (1.sz.melléklet)
* *ha rendelkezésre áll*, nyelvtudást igazoló dokumentum, B2 komplex nyelvvizsga, vagy szintfelmérő, vagy emelt szintű érettségi

# Az űrlapon 2 intézmény jelölhető meg – a megjegyzés rovatban jelezhető.

A fogadó intézmény felé lehet előre készülni angol nyelvű, vagy a fogadóegyetem munkanyelvén elkészített *önéletrajzzal, motivációs levéllel*. Érdemes ellenőrizni a fogadó egyetem honlapját, milyen dokumentumokat kérnek a jelentkezéshez.

Az egyetemi értékelést és az ösztöndíjas helyekről a végleges döntést az SZFE Pannónia és Erasmus Bizottsága hozza. Az eredményekről a hallgatók e-mailben kapnak tájékoztatást.

Az SZFE Pannónia és Erasmus Bizottság által támogatott pályázatokat a Pannónia intézményi koordinátor továbbítja a megjelölt fogadó intézménynek (nominálás). A fogadó egyetem ezután dönt a hallgató fogadásáról. *Felhívjuk figyelmüket, hogy az SZFE által elfogadott pályázat még nem garantálja, hogy a fogadó egyetem is sikeresnek ítéli azt. A fogadó egyetemek a saját szempontjaikat figyelembe véve értékelik a hozzájuk beérkező pályázatokat és küldenek értesítést a döntésükről!*

# Egyéb tudnivalók:

A pályázó gondoskodik a külföldi tartózkodása **alatti betegség- és balesetbiztosítás** meglétéről. Az érvényes Európai Egészségbiztosítási Kártya megléte kötelező, valamint mellé kiegészítő biztosítás is javasolt.

**Sikeres pályázat esetén**: a nominálás és a partnerintézmény megerősítése (fogadólevél) beérkezése után a partnerintézményben felvenni kívánt kurzusokról és azok itthoni elismertetéséről minden esetben alapos előzetes egyeztetés szükséges az osztályvezető tanárral, szakfelelőssel és az oktatástámogatási igazgatóságon a tanulmányi ügyintézővel. A kiutazás féléve aktív SZFE félév. A hozott kreditek elismertetéséről a Kreditátviteli Bizottság dönt, a mobilitás után hazahozott dokumentumok alapján. A külföldi tanulmányi mobilitás során minimum **15 ECTS** teljesítése elvárt. A külföldi – részképzés vagy áthallgatás formájában – sikeresen lezárt doktori kurzusok kreditálásáról a Doktori Iskola vezetőjének javaslatára kreditbeszámítási kérelem útján a Doktori és Habilitációs Tanács dönt.

A képzésben előírt tanulmányi kreditpontokból maximum 30 kredit szerezhető meg

# kreditbeszámítással. A hallgató mobilitási ideje alatt végzett tevékenységet a küldő intézmények el kell fogadnia és teljes mértékben meg kell feleltetnie a tantervi struktúrának.

A kurzusok és a kreditek pontosítására a Mobilitási Megállapodás dokumentum szolgál, melyről a nyertes pályázók a későbbiekben kapnak tájékoztatást.

A mobilitás után maximum 30 napon belül a hallgató egy beszámolót nyújt be, melyről később kap tájékoztatást.

Mindenkinek sikeres pályázást kívánunk!

Zsille Éva

intézményi Pannónia koordinátor Mészáros utca 48. 230-as iroda [erasmus@szfe.hu](mailto:erasmus@szfe.hu)

T:0630 2817357